Namtokflijo nacionalinis parkas

Namtokflijo nacionalinis parkas () – nacionalinis parkas rytų Tailande, Čanthaburio provincijoje. Parkas įkurtas 1975 m. gegužės 2 d.

Vieta 
Parkas užima 134,50 km², apima Mueango (Mueang), Laemsingo (Laem Sing), Khlungo (Khlung) ir Makhamo (Makham) apylinkėse, 15 km į pietryčius nuo provincijos centro Čanthaburio.

Flora ir fauna 
Namtokflijo nacionaliniame parke vyrauja drėgni atogrąžų, aukštumų visžaliai ir lapuočių miškai.
Iš retų augalų parke sutinkama: Aquilaria crassna, garcinija (Garcinia speciosa), geltonvaisė garcinija (Garcinia cowa), baltažiedis sparnenis (Dipterocarpus turbinatus), Tailandinė šorėja, aukštoji hopėja (Hopea ferrea), Pterocymbium tinctorium  ir kt.

Parke gyvena: Indijos muntjakas, Sumatros goralas (Nemorhaedus sumatraensis), šiaurinė kiauliauodegė makaka, baltarankis gibonas, dvispalvė ratufa (Ratufa bicolor), Javinis elniukas, palminis musangas, Javos skujuotis (Manis javanica) ir kt, sutinkama daug paukščių: sidabrinis fazanas (Lophura nycthemera), žaliasis naktikovas, Haliastur indus, šikra (Accipiter badius), kryžiuotasis gyvatėdis (Spilornis cheela), Indinis vanagas (Accipiter virgatus), storasnapis žaliasis karvelis (Treron curvirostra), didysis vaisialesis karvelis (Ducula aenea), Streptopelia tranquebarica, Chalcophaps indica, raudonkrūtė žieduotoji papūga (Psittacula alexandri), Harpactes erythrocephalus, dviragis ragasnapis, Megalaima lineata ir kt.

Parke daug gėlavandenių žuvų: Neolissochilus soroides, Cirrhina julliene, Upinis ungurys (Mastacembelus armatus) ir Channa striata ir kt.

Įžymiausios vietos 
 Flijo (Phlio) (), Khlongnarajo (Khlong Narai), Troknongo (Trok Nong) ir Makoko (Makok) kriokliai.
 Alongkono (Alongkon) pagoda ir Franangruealomo (Phra Nang Ruea Lom) stūpa ().

Išnašos

Nuorodos 
 Parko svetainė 
 Tailando nacionaliniai parkai 

Tailando nacionaliniai parkai